**Ministru kabineta rīkojuma projekta**

**„Par 1991.gada barikāžu 25 gadu atceres pasākumu organizēšanas**

**darba grupu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par 1991.gada barikāžu 25 gadu atceres pasākumu organizēšanas darba grupu” (turpmāk – Projekts) izstrādāts, pamatojoties uz Ministru prezidentes **Laimdotas Straujumas 2015.gada 13.janvāra rezolūciju Nr.20/Z-57-jur,** **kurā kultūras ministrei uzdots sagatavot** Ministru kabineta **rīkojuma projektu par darba grupas izveidi 1991.gada barikāžu 25 gadu atceres pasākumu organizēšanai 2016.gadā.** |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu savlaicīgu un saskaņotu 1991.gada barikāžu 25 gadu atceres pasākumu organizēšanu, nepieciešams izveidot darba grupu. Darba grupas uzdevumi būs izstrādāt pasākumu plānu un finansējuma tāmi, norādot pasākumu īstenotāju un finansējuma avotu. Vienlaikus darba grupas uzdevums būs koordinēt atceres pasākumu sagatavošanas gaitu un veikt to uzraudzību.Projekts paredz izveidot darba grupu astoņpadsmit locekļu sastāvā. Darba grupas vadītāja ir kultūras ministre. Darba grupā iekļauti pārstāvji no Valsts prezidenta kancelejas, Saeimas kancelejas, Valsts kancelejas, Finanšu ministrijas, Vides aizsardzības un reģionālās attīstības ministrijas, Ārlietu ministrijas, Aizsardzības ministrijas, Iekšlietu ministrijas, Izglītības un zinātnes ministrijas, Rīgas domes, Latvijas institūta, Latvijas Zinātņu akadēmijas, Nacionālās elektronisko plašsaziņas līdzekļu padomes, 1991.gada barikāžu dalībnieku biedrības, biedrības “Tautas frontes muzeja sabiedriskā padome” un biedrības “Latvijas Pašvaldību savienība”.Darba grupu organizatoriski un materiāltehniski nodrošinās Kultūras ministrija. |
| 3. | Projekta izstrādē iesaistītās institūcijas | Kultūras ministrija. |
| 4. | Cita informācija | Nav. |

*Anotācijas II, III, IV, V, VI un VII sadaļa – projekts šo jomu neskar.*

Kultūras ministre D.Melbārde

Vīza: valsts sekretārs S.Voldiņš

09.03.2015.

254

J.Garjāns

Tālr.67330301; fakss 67330293

Janis.Garjans@km.gov.lv